Bosoordeelboom

Die bosoordeelboom (Erythrophleum suaveolens) is 'n middelgroot tot groot boom. Die spesie is 'n middelgroot boom wat 25 – 30 m hoog kan word en dikwels lae vertakkings het. Die bas het fyn skeurtjies en is grys van kleur. Dit het afwisselende blare; die blaarsteel en -spil kan 35 cm lank word. Die bloeiwyse is 'n okselstandige pluim met piekagtige trosse wat 12 cm lank kan word. Die vrug is 'n plat met 'n effens geboë peul. 5-17 cm x 3-5 cm.

Die bas word dikwels vir medisinale doeleindes gebruik en is in die laat 19de eeu ook na Europa uitgevoer waar dit teen hartsiektes gebruik is. Later is dit deur digitoksien vervang. Die hout van die boom is hard, swaar en duursaam. Die hout se kern is geelbruin of rooibruin en het 'n digtheid van 900 kg/m³ met 'n voggehalte van 12%. Die hout word baie stadig droog en kan vervorm en 5 – 8 % krimp in verskeie rigtings. Wanneer dit droog is, is dit taamlik stabiel. Die hout is moeilik om te saag, maar die hout is bestand teen swamme, termiete en houtboorders.

 Verspreiding 
Die boom kom in Benin, Burkina Faso, Demokratiese Republiek die Kongo, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Liberië, Malawi, Mali, Mosambiek, Nigerië, Republiek die Kongo, Senegal, Sentraal-Afrikaanse Republiek, Sierra Leone, Soedan, Tsjad, Tanzanië, Togo, Uganda, Zambië en Zimbabwe voor.

Dit word langs riviere en in tropiese woude in die Benede-Zambezivallei aangetref. Dit groei in vogtige halfbladwisselende woude, galerybosse en bosveld van seevlak tot 1 100 m hoog. Dit is afwesig in immergroenwoude.Timbers 2, PROTA, , , bls. 342ff

 Sien ook 
 Lys van uitheemse bome wat in Suid-Afrika voorkom
 Alfabetiese lys van Suid-Afrikaanse bome

 Verwysings 

 Bronnelys 
 Watter Boom is dit? Eugene Moll 2013 
 Plants of the World Online

Kategorie:Uitheemse bome in Suid-Afrika
Kategorie:Bome van Afrika
Kategorie:Erythrophleum
Kategorie:Flora van Benin
Kategorie:Flora van Burkina Faso
Kategorie:Flora van die Demokratiese Republiek die Kongo
Kategorie:Flora van Gaboen
Kategorie:Flora van Gambië
Kategorie:Flora van Ghana
Kategorie:Flora van Guinee
Kategorie:Flora van Guinee-Bissau
Kategorie:Flora van Ivoorkus
Kategorie:Flora van Kameroen
Kategorie:Flora van Kenia
Kategorie:Flora van Liberië
Kategorie:Flora van Malawi
Kategorie:Flora van Mali
Kategorie:Flora van Mosambiek
Kategorie:Flora van Nigerië
Kategorie:Flora van die Republiek die Kongo
Kategorie:Flora van Senegal
Kategorie:Flora van die Sentraal-Afrikaanse Republiek
Kategorie:Flora van Sierra Leone
Kategorie:Flora van Soedan
Kategorie:Flora van Tsjad
Kategorie:Flora van Tanzanië
Kategorie:Flora van Togo
Kategorie:Flora van Uganda
Kategorie:Flora van Zambië
Kategorie:Flora van Zimbabwe